7 Nɔviwo, alo ɖe mienyae be Se la ɖua afetɔ ɖe ame dzi zi ale si wòle agbe oa? (elabena mi ame siwo nya se lae mele nu fom na.)2 Le kpɔɖeŋu me, se bla nyɔnu srɔ̃tɔ ɖe srɔ̃a ŋu ŋkeke ale si ŋutsua le agbe; ke ne ŋutsua ku la, ekema wotu nyɔnua tso srɔ̃a fe se la me.+3 Eya ta ne srɔ̃a le agbe hafi wòva zu ŋutsu bubu tɔ la, woayɔe be ahasiwɔla.+ Ke ne srɔ̃a ku la, ekema evo tso efe se la me, ale be ne eva zu ŋutsu bubu tɔ la, meganye ahasiwɔla o.+4 Eya ta nɔvinyewo, wona miawo hã miezu ame kukuwo le Se la gome to Kristo la fe ŋutilã me, ale be miazu ame bubu,+ si nye ame si wofɔ tso ame kukuwo dome la tɔ,+ ale be míatse ku na Mawu.+5 Elabena esi míenɔ agbe nɔm le ŋutilã nu la, nu vɔ̃ fe dzodzro sesẽ siwo Se la nyɔna ɖe míafe ŋutilãwo* me la nɔ dɔ dzi, ale be míatse ku na ku.+6 Ke azɔ wotu mí tso Se la me,+ elabena míeku na nu si de ga mí la, be míazu kluviwo le gɔmesese yeye nu to gbɔgbɔ la me,+ eye menye le gɔmesese xoxo la nu to se si woŋlɔ ɖi la me o.+7 Ekema nya kae míagblɔ? Ðe Se la nye nu vɔ̃a? Gbeɖe! Le nyatefe me la, ne menye Se lae o la,+ anye ne nyemenya nu si nu vɔ̃ nye o. Le kpɔɖeŋu me, nyemanya nu si ŋubiabiã nye o, ne menye ɖe Se la gblɔ be: “Mègabiã ŋu o.”+8 Ke esi nu vɔ̃ la kpɔ mɔnu to sedede la me ta la, ena ŋubiabiã ɖe sia ɖe fomevi va nyɔ ɖe menye, elabena ne se meli o la, ekema nu vɔ̃ hã ku.+9 Nyatefee, tsã la, menɔ agbe esi se menɔ anyi o. Ke esi sedede la va ɖo la, nu vɔ̃ gagbɔ agbe, ke nye ya meku.+10 Eye se si wode be wòakplɔ ame ayi agbe me la,+ nye ya mekpɔe be ekplɔa ame yia ku me.11 Elabena esi nu vɔ̃ la kpɔ mɔnu to sedede la me ta la, eble nunye heto edzi wum.12 Evɔ Se la le kɔkɔe, eye sededeawo hã le kɔkɔe, le dzɔdzɔe eye wònyo hafi.+13 Ekema ɖe nu nyui la zu ku nama? Gbeɖe! Gake nu vɔ̃ ye zui, ne wòadze fãa be nu vɔ̃ ye wɔ nu nyui ŋu dɔ tsɔ he ku vɛ nam,+ ale be nu vɔ̃ la nagadze gaglãa wu to sedede la me.+14 Elabena míenyae be gbɔgbɔmenue Se la nye; ke ŋutilãmeme si wodzra na nu vɔ̃e nye ya menye.+15 Elabena nye ŋutɔ nyemesea nye nuwɔna gɔme o. Elabena nu si medina la, menye eyae mewɔna o, ke nu si melé fui la boŋue mewɔna.16 Ke ne nu si nyemedina o lae mewɔna la, ekema melɔ̃ ɖe edzi be Se la nyo.17 Ke meganye nyee le ewɔm o, ke boŋ nu vɔ̃ si le menye lae.+18 Elabena menyae be le menye, si nye le nye ŋutilã me la, nu nyui aɖeke meli o; elabena nu nyui wɔwɔ fe didia le menye, ke ŋutetea ya meli o.+19 Elabena nu nyui si medina la, nyemewɔnɛ o, ke nu vɔ̃ɖi si nyemedina o la, eya boŋ mewɔna.20 Ke ne nu si nyemedina o lae mewɔna la, ekema meganye nyee le ewɔm o, ke boŋ nu vɔ̃ si le menye lae.21 Ke nye la, mekpɔ se sia le gonyeme be: Ne medi be mawɔ nu si sɔ la, nu vɔ̃ɖi wɔwɔ fe didi nɔa menye.+22 Mekpɔa dzidzɔ le Mawu fe se la ŋu ŋutɔ le ame si menye le ememe la gome,+23 ke mekpɔ se bubu aɖe le menye, si le aʋa wɔm kple se si le nye susu me,+ eye wòléam aboyoe yina na nu vɔ̃ fe se si le nye ŋutilã* me.+24 Oo, nye nu wɔ nublanui lo! Ame kae aɖem tso kuŋutilã sia si me?25 Meda akpe na Mawu to Yesu Kristo, mía Afetɔ la dzi! Eya ta le nye susu me la, menye kluvi na Mawu fe se la, ke le nye ŋutilã me la, menye kluvi na nu vɔ̃ fe se la.+
ewe_Latn